**Folketingets Erhvervsudvalg**

|  |
| --- |
| ERHVERVSMINISTEREN15. oktober 2020 |
| ERHVERVSMINISTERIETSlotsholmsgade 10-121216 København KTlf. 33 92 33 50Fax 33 12 37 78CVR-nr. 10 09 24 85EAN nr. 5798000026001em@em.dkwww.em.dk |

**Besvarelse af spørgsmål** **520 alm. del** **stillet af udvalget den 17. september 2020 efter ønske fra Torsten Schack Pedersen (V), Anni Matthiesen (V) og Birgitte Bergman (KF).**

**Spørgsmål****:**

Ministeren bedes redegøre for, hvorvidt Erhvervsstyrelsens praksisændring i tiden efter 2015 med hensyn til fortolkningen af udtrykket erhvervsmæssig udlejning i sommerhuslovens § 1, stk. 1, nr. 1, er forenelig med sommerhuslovens § 1, stk. 1, nr. 1, således som dette udtryk skal forstås ifølge forarbejderne til bestemmelsen.

**Svar:**

Jeg har forelagt Erhvervsstyrelsen spørgsmålet, som oplyser følgende:

”Det er ikke Erhvervsstyrelsens vurdering, at der i tiden efter 2015 generelt er ændret på de kriterier, der efter sommerhusloven og praksis kan inddrages i konkrete tilsynssager. Styrelsen er således af den opfattelse, at styrelsens fortolkning af udtrykket erhvervsmæssig udlejning i sommerhuslovens § 1, stk. 1, nr. 1, er forenelig med sommerhuslovens § 1, stk. 1, nr. 1, således som dette udtryk skal forstås ifølge forarbejderne til bestemmelsen.”

Med venlig hilsen

Simon Kollerup